Η **Αθλητική Ένωση Κωνσταντινουπόλεως Άργους** είναι ελληνικό αθλητικό σωματείο που δραστηριοποιείται στην πόλη του Άργους, στο Νομό Αργολίδας, όπου και βρίσκεται η έδρα του, το Κλειστό Γυμναστήριο Άργους. Χρώματα του το κίτρινο και το μαύρο. Ο σύλλογος διατηρεί τμήματα ποδοσφαίρου και καλαθοσφαίρισης.

Τμήμα ποδοσφαίρου ανδρών
------------------------

Εντάχθηκε στην Ελληνική Ποδοσφαιρική Ομοσπονδία την 29η Δεκεμβρίου 1958, υπό την πλήρη επωνυμία *Αθλητική Εξόρμησις Κωνσταντινουπολιτών - ΑΕΚ Άργος* και με αριθμό μέλους το 730. Αποτέλεσε το 1963 ένα από τα 6 ιδρυτικά σωματεία της ΕΠΣ Αργολίδας.

Πλέον αγωνίζεται στον 1ο όμιλος της Α2 κατηγορίας (2ης τη τάξει) της Ε.Π.Σ. Αργολίδας. Έδρα του συλλόγου είναι το Δημοτικό Αθλητικό Κέντρο Άργους.

Τμήμα καλαθοσφαίρισης ανδρών
----------------------------

### Ιστορικό

Το τμήμα καλαθοσφαίρισης ξεκίνησε το 1988 από τους Πάρη Ριμπά και Τζίμη Ζαμάνη, μετά από πρόσκληση του πρώτου.

Ο σύλλογος διαθέτει στην τροπαιοθήκη του ένα Πρωτάθλημα Α' Κατηγορίας Ανδρών της Ε.Σ.Κ.Α.Κ. και συγκεκριμένα του έτους 2005.

Κατά την αγωνιστική περίοδο 2005-06 ο σύλλογος συμμετείχε στο Πρωτάθλημα της Γ' Εθνικής Κατηγορίας και συγκεκριμένα στον 1ο Όμιλο Νότου, τερματίζοντας στη 13η και τελευταία θέση, συλλέγοντας μόλις μία νίκη. Το καλοκαίρι του 2006 συγχωνεύτηκε με την έτερη ομάδα ομάδα της Αργολίδας που αγωνιζόταν στη Γ' Εθνική, τον Πήγασο Άστρους, παραμένοντας με τον τρόπο αυτό στην κατηγορία.

Την επόμενη αγωνιστική περίοδο, 2006-07, με την ονομασία *ΑΕΚ Πήγασος Άργους*, ολοκλήρωσε τις αγωνιστικές του υποχρεώσεις στην 9η θέση του βαθμολογικού πίνακα. Τη χρονιά 2007-08 σκαρφάλωσε στην 3η θέση της τελικής βαθμολογίας. Ήταν τελικά την αγωνιστική περίοδο 2008-09 που ο σύλλογος κατέκτησε την κορυφή του ομίλου του και κέρδισε το δικαίωμα ανόδου στη Β' Εθνική.

Κατά την αγωνιστική περίοδο 2009-10 η ομάδα - και πάλι ως *ΑΕΚ Άργους* - έλαβε μέρος στο Πρωτάθλημα της Β' Εθνικής Κατηγορίας, κατακτώντας την 6η θέση στην τελική βαθμολογία. Στα πλαίσια του θεσμού του Κυπέλλου Ελλάδος, ο σύλλογος αποκλείστηκε στην 1η Αγωνιστική της Α' Φάσης όταν γνώρισε την ήττα από την Ολυμπιάδα Πατρών με σκορ 73-84. Καθώς ο Α.Σ. Τρίκαλα δεν εξασφάλισε πιστοποιητικό από την Ε.Ε.Α. αποφασίστηκε η άνοδος της ομάδας της Αργολίδος στη θέση του στην Α2 Εθνική.

Την επόμενη χρονιά, 2010-11, η ομάδα του Άργους τερμάτισε στην 9η θέση της βαθμολογίας, παραμένοντας χωρίς προβλήματα στην κατηγορία. Σε ό,τι αφορά το Κύπελλο Ελλάδος, η ομάδα αποκλείστηκε κατά τη 1η αγωνιστική της Α' Φάσης όταν γνώρισε την ήττα από τους Ικάρους Σερρών με σκορ 71-77.

Κατά την αγωνιστική περίοδο 2011-12 ο σύλλογος απασχόλησε εκτενώς τον Τύπο με την κακή οικονομική του κατάσταση, καθώς και τις προσφυγές παικτών του που κατήγγειλαν οικονομικές ωφειλές. Στο αγωνιστικό κομμάτι βρέθηκε στο τελευταίο σκαλοπάτι του βαθμολογικού πίνακα με καμία νίκη (29 ήττες κι ένα μηδενισμό). Στο Κύπελλο δήλωσε αδυναμία συμμετοχής. Τον επόμενο Σεπτέμβριο ο σύλλογος του Άργους έστειλε έγγραφο στην Ε.Ο.Κ. μέσω του οποίου γνωστοποιούσε ότι δεν διέθετε τη δυνατότητα να λάβει μέρος στο πρωτάθλημα της Β' Εθνικής, παραχωρώντας τη θέση του στον Αετό Γ.Α.Σ.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

1. ↑  Νέα σωματεία εις την δύναμιν της Ε.Π.Ο. Αρχειοθετήθηκε 2020-09-18 στο Wayback Machine. (ψηφιακή σελ. 463), «ΕΛΛΑΣ ΦΟΥΤΜΠΩΛ», επίσημο όργανο της ΕΠΟ, 6 Μαρτίου 1959.
2. 1 2  Α.Ε.Κ. ΑΡΓΟΥΣ, επίσημος ιστότοπος ΕΠΣ Αργολίδας.
3. ↑  Ιστορικό Αρχειοθετήθηκε 2018-10-25 στο Wayback Machine. επίσημος ιστότοπος ΕΠΣ Αργολίδας.
4. ↑  «Τζίμης Ζαμάνης- από την Αμερική έως το Αργος». 10 Ιανουαρίου 2021. Ανακτήθηκε στις 18 Απριλίου 2021.
5. ↑  «Ένωση Σωματείων Καλαθοσφαίρισης Αργολίδας - Κορινθίας» Αρχειοθετήθηκε 2014-07-30 στο Wayback Machine. πληροφορίες στον επίσημο ιστότοπο της Ε.Ο.Κ.
6. 1 2 3 4 5 6 7 8  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
7. ↑  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ε.Ο.Κ.
8. ↑  «Τα αποτελέσματα του κυπέλλου»[*νεκρός σύνδεσμος*], άρθρο στον ιστότοπο BasketBlog.gr, 26 Σεπτεμβρίου 2009.
9. ↑  «Στην Α2 η ΑΕΚ Άργους» Αρχειοθετήθηκε 2010-11-22 στο Wayback Machine. άρθρο στον ιστότοπο ExedraSports.gr, 8 Οκτωβρίου 2010.
10. ↑  «Τα αποτελέσματα του Κυπέλλου» Αρχειοθετήθηκε 2010-11-23 στο Wayback Machine. άρθρο στον ιστότοπο BasketNet.gr, 15 Σεπτεμβρίου 2010.
11. ↑  «ΑΕΚ Άργους: Στα πρόθυρα διάλυσης» Αρχειοθετήθηκε 2012-01-10 στο Wayback Machine. άρθρο στον ιστότοπο SouthBasket.gr, 29 Δεκεμβρίου 2011.
12. ↑  «Eκτός Κυπέλλου η ΑΕΚ»[*νεκρός σύνδεσμος*], άρθρο στον ιστότοπο Gazzetta.gr, 8 Σεπτεμβρίου 2011.
13. ↑  «Αετός: Στη θέση της ΑΕΚ Άργους, ανέβηκε στη Γ’ το Χαλάνδρι», άρθρο στον ιστότοπο OnSports.gr, 14 Σεπτεμβρίου 2012.
14. ↑  «Αδυναμία συμμετοχής για ΑΕΚ Άργους»[*νεκρός σύνδεσμος*], άρθρο στον ιστότοπο SuperBasket.gr, 11 Σεπτεμβρίου 2012.